joelniklaus/EU_Wikipedias huggingface dataset:
Lettering

Στην τέχνη, την γραφιστική και την τυπογραφία, το lettering αναφέρεται στη δημιουργία γραμματοσειρών γραμμένων με το χέρι που τοποθετούνται σε ένα αντικείμενο ή επιφάνεια.     Για τους λάτρεις των αυτοκινήτων, το lettering αναφέρεται στα αυτοκόλλητα που κολλιούνται πάνω στο χρώμα ή τα ελαστικά του αυτοκινήτου τους. 

Το lettering περιλαμβάνει καλλιγραφία και lettering για σκοπούς όπως σε τεχνικά σχέδια και κόμικς, καθώς και διακοσμητικό lettering όπως στη ζωγραφική πινακίδων και τη δημιουργία κατά παραγγελία γραφικών χαρακτήρων, για παράδειγμα σε αφίσες, σε επαγγελματικά επιστολόχαρτα ή λόγκο, lettering σε πέτρα, lettering για το αυτοκίνητό σας, για να διαφημίσετε την επιχείρησή σας, lettering ελαστικών για να προσαρμόσετε τα ελαστικά σας, fileteado, γκράφιτι,  ή σε μαυροπίνακες.  Το lettering μπορεί να σχεδιαστεί ή να εφαρμοστεί με τη χρήση στένσιλ .   

Στο παρελθόν, σχεδόν κάθε διακοσμητικό lettering, εκτός εκείνων που είναι σε χαρτί, δημιουργούνταν κατά παραγγελία ή με το χέρι. Η χρήση γραμματοσειρών αντί του lettering έχει αυξηθεί λόγω των νέων μεθόδων εκτύπωσης, στοιχειοθέτησης με τη μέθοδο της φωτογράφισης και της ψηφιακής στοιχειοθεσίας, οι οποίες επιτρέπουν την εκτύπωση των γραμματοσειρών σε οποιοδήποτε επιθυμητό μέγεθος.     

Πιο πρόσφατα, υπήρξε μια εισροή επίδοξων καλλιγράφων που προσπαθούσαν να φιτάξουν χειρόγραφο lettering, δηλαδή καλλιγραφία με πινέλο. Τα δημοφιλή στυλ είναι Sans serif, Serif, Cursive / Script, Vintage, Gothic - καλλιγραφία με μαύρα γράμματα, Graffiti, Creative lettering.

Εξωτερικοί σύνδεσμοι 
Πολλά βιβλία για το lettering ή βιβλία παραδειγμάτων αλφαβήτων δημοσιεύτηκαν τον δέκατο ένατο και τον πρώιμο εικοστό αιώνα. 

 A Textbook on Lettering and Sign Painting (International Correspondence Schools, 1902) 
 Modern painting, hardwood finishing and sign writing (1914) 
 Writing & Illuminating & Lettering by Edward Johnston (1917) 
 Muster-Alphabete : verschiedener Schriftarten in den neuesten Formen (1880) 
Τυπογραφία
Διεθνής Νύχτα Νυχτερίδων

Η Διεθνής Νύχτα Νυχτερίδων (International Bat Night) είναι μια καθιερωμένη ετήσια εκδήλωση, που έχει ως στόχο την ενημέρωση και ευαισθητοποίηση των πολιτών σε σχέση με τις Νυχτερίδες (Χειρόπτερα) στην Ευρώπηαλλά και σε όλο τον κόσμο. Φιλοξενείται από τοπικούς οργανισμούς προστασίας της Φύσης και Μη Κυβερνητικούς Οργανισμούς και προσελκύει μεγάλο αριθμό ενδιαφερόμενων για την οικολογία και διατήρηση της βιοποικιλότητας. Οι εκδηλώσεις πραγματοποιούνται υπό την αιγίδα του Περιβαλλοντικού Προγράμματος των Ηνωμένων Εθνών.

Ιστορία 
Οι πρώτες Ευρωπαϊκές Νύχτες Νυχτερίδων πραγματοποιήθηκαν το 1990 στην Πολωνία και στη Γαλλία. Από το 1997 η Νύχτα των Νυχτερίδων πραγματοποιείται υπό τη Συμφωνία για τη Διατήρηση των Πληθυσμών των Ευρωπαϊκών Νυχτερίδων (Agreement on the Conservations of Populations of European Bats, EUROBATS). Η εκδήλωση πραγματοποιείται πλέον σε πάνω από 30 χώρες της Ευρώπης αλλά και σε άλλες ηπείρους, όπως στην Αφρική και στην Ασία. Πραγματοποιείται συνήθως την τελευταία βδομάδα του Αυγούστου, αλλά δύναται να πραγματοποιηθεί και σε άλλες ημερομηνίες επιλεχθέντες από τους διοργανωτές.

Σκοπός 
Σκοπός της Διεθνούς Νύχτας Νυχτερίδων είναι η ενημέρωση και ευαισθητοποίηση των πολιτών σχετικά με τις Νυχτερίδες (Χειρόπτερα), συμβάλλοντας με αυτόν τον τρόπο στη διατήρηση των ειδών των Νυχτερίδων.

Κατηγορίες Δράσεων 
Οι δραστηριότητες που πραγματοποιούνται στις Διεθνείς Νύχτες Νυχτερίδων μπορεί να είναι οι εξής: 

 Περίπατοι για παρατήρηση Νυχτερίδων
 Εκπαιδευτικές Δραστηριότητες
 Εκθέσεις/Φεστιβάλ
 Εκδηλώσεις στα Μ.Μ.Ε.
 Λοιπές πρωτοβουλίες διοργανωτών

Εκδηλώσεις στην Ελλάδα 

Μια πρώτη εκδήλωση είχε λάβει χώρα στις 31 Αυγούστου 2019 στον Όλυμπο από τη Μ.Κ.Ο. «Λαλίτσα», με τίτλο: «Διεθνής Νύχτα Νυχτερίδων στο βουνό Όλυμπος».

Στην Ελλάδα Διεθνής Νύχτα Νυχτερίδων πραγματοποιήθηκε στις 22 Σεπτεμβρίου 2019, στον Δήμο Περιστερίου, με τίτλο: «1η Διεθνής Νύχτα Νυχτερίδων στην Ελλάδα». Πραγματοποιήθηκε με πρωτοβουλία της Biofield Science Communication (Στύλιος Ιωάννης, Ζεϊμπέκη-Καρακωνσταντίνου Μαρία, Κοτρίδης Ευάγγελος, Τσάτσου Αντιγόνη) και των συνεργατών τους (Ρούσσου Σταματίνα, Στύλιου Ειρήνη, Καραγιάννης Ιωάννης). Η εκδήλωση έλαβε τη στήριξη της Πανελλήνιας Ένωσης Βιοεπιστημόνων και της Ελληνικής Σπηλαιολογικής Εταιρείας.

Παραπομπές
Αιολόσφαιρα

Η αιολόσφαιρα, επίσης γνωστή ως μηχανή του Ήρωνα, είναι μια απλή ατμομηχανή η οποία περιστρέφεται όταν η κεντρική παροχή νερού θερμαίνεται. Η ροπή παράγεται από πίδακες ατμού οι οποίοι αποχωρούν από την τουρμπίνα, κάτι σαν ρουκετομηχανή. Τον 1ο αιώνα μ.Χ. ο Ήρων ο Αλεξανδρινός περιέγραψε την συσκευή στην Ρωμαϊκή Αίγυπτο, και πολλές πηγές του αποδίδουν την εφεύρεση.

Η αιολόσφαιρα του Ήρωνα είναι η πρώτη καταγεγραμμένη ατμοτουρμπίνα αντίδρασης ή ατμομηχανή. 

Εκτός από τον Ήρωνα, ο Βιτρούβιος έκανε αναφορά σε μια αιολόσφαιρα τον 1ο αιώνα π.Χ. στο σύγγραμμά του Περί αρχιτεκτονικής. Ωστόσο δεν είναι ξεκάθαρο αν αναφέρεται στην ίδια μηχανή ή σε κάποιον πρόδρομό της, καθώς δεν αναφέρει τα τμήματα που περιστρέφονται.

Παραπομπές 

Ατμομηχανές
Μαρία Χάνου

Η Μαρία Χάνου (γενν. 28 Μαρτίου 1994, Αθήνα) είναι Ελληνίδα ηθοποιός.

Πρώτα Χρόνια 
Γεννήθηκε στις 28 Μαρτίου 1994 στην Αθήνα όπου και μεγάλωσε. Από μικρή ηλικία ασχολήθηκε με τη μουσική και τις τέχνες, ενώ φοίτησε σε μουσικό σχολείο. Σε ηλικία μόλις δέκα ετών έκανε την πρώτη της δουλειά ως ηθοποιός. Πιο συγκεκριμένα συμμετείχε στη σειρά εποχής του Mega Channel «Οι Μάγισσες της Σμύρνης». Εκεί ερμήνευσε το ρόλο της κεντρικής ηρωΐδας Κατίνας σε παιδική ηλικία, έχοντας συμμετοχή στα δύο πρώτα επεισόδια της σειράς. Στην ίδια σειρά έναν από τους πρωταγωνιστικούς ρόλους κρατούσε και η μητέρα της, Ελισάβετ Κωνσταντινίδου που την πρότεινε για το ρόλο αυτό.

Βιογραφικό 
Αποφοιτώντας από το Μουσικό Σχολείο Αλίμου, ξεκίνησε τις σπουδές της στο Κρατικό Θέατρο Βορείου Ελλάδος απ' όπου αποφοίτησε τρία χρόνια αργότερα. Οι πρώτες της εμφανίσεις ως επαγγελματίας ηθοποιός έγιναν στο θέατρο με την πρώτη παράσταση να είναι «Οι τρεις σωματοφύλακες». Ακολούθησε η παράσταση «Σεξ Λεξικόν» σε σκηνοθεσία Σπύρου Μιχαλόπουλου τη σεζόν 2016-2017.

Το 2017, έγινε ευρύτερα γνωστή στο κοινό με την συμμετοχή της στην κωμική σειρά «Μην αρχίζεις τη μουρμούρα». Εκείνη τη χρονιά αφού πέρασε από casting επιλέχθηκε για το ρόλο της Βέλης Κανδηλιώτη, στο πρωταγωνιστικό καστ του πέμπτου κύκλου της σειράς, συμπρωταγωνιστώντας μαζί με τον Σπύρο Χατζηαγγελάκη. Η παρουσία της στη «Μουρμούρα» συνεχίζεται μέχρι σήμερα για έκτη συνεχόμενη σεζόν.

Προσωπική ζωή 
Γονείς της είναι οι επίσης ηθοποιοί Ταξιάρχης Χάνος και Ελισάβετ Κωνσταντινίδου.

Φιλμογραφία

Τηλεόραση

Θεατρογραφία

Παραπομπές

Εξωτερικοί σύνδεσμοι 
 Σελίδα στο IMDb
 Σελίδα στο Instagram

Ελληνίδες ηθοποιοί τηλεόρασης
Ελληνίδες ηθοποιοί θεάτρου
Συμμετοχή του Καζακστάν στη Junior Eurovision

Το Καζακστάν έχει συμμετάσχει στον Παιδικό Διαγωνισμό Τραγουδιού της Eurovision δύο φορές από το ντεμπούτο τους το  στο Μινσκ της Λευκορωσίας. Η συμμετοχή τους το 2018 επιλέχθηκε από έναν εθνικό τελικό που οργανώθηκε από τον Καζακστανό ραδιοτηλεοπτικό φορέα Khabar Agency.

Ο διαγωνισμός του 2018 είναι η πρώτη φορά που το Καζακστάν συμμετείχε σε διαγωνισμό της Eurovision.

History
Στις 25 Νοεμβρίου 2017, το Channel 31 του Καζακστάν αποκάλυψε την πρόθεσή τους να συμμετάσχουν στον διαγωνισμό τραγουδιού Eurovision 2018. Οι αρχικές αξιώσεις προέκυψαν στις 22 Δεκεμβρίου 2017 από τον Υπουργό Πολιτισμού και Αθλητισμού του Καζακστάν Arystanbek Mukhamediuly και τον Γενικό Διευθυντή του Channel 31, Bagdat Kodzhahmetov, ότι το Καζακστάν είχε ζητήσει να γίνει μέλος της EBU, με την ελπίδα να συμμετάσχει τόσο στον διαγωνισμό τραγουδιού της Eurovision όσο και στον διαγωνισμό τραγουδιού Eurovision Junior. Ο Kodzhahmetov κάλεσε τη Ντανέλιγια Τουλέσοβα, νικήτρια της τέταρτης σεζόν της έκδοσης του The Voice Kids της Ουκρανίας, να συμμετάσχει στη διαδικασία για να εκπροσωπήσει το Καζακστάν στη Junior Eurovision. Την επόμενη μέρα, η EBU έκανε μια δήλωση την επόμενη ημέρα που απέρριψε τη δυνατότητα του Καζακστάν να γίνει ενεργό μέλος της EBU, λόγω του γεγονότος ότι το Καζακστάν δεν βρίσκεται ούτε εντός του Ευρωπαϊκού Χώρου Ραδιοτηλεόρασης ούτε στο Συμβούλιο της Ευρώπης.

Πριν από αυτό, το Καζακστάν είχε στείλει μια αντιπροσωπεία στους διαγωνισμούς του 2013 και του 2017 και έκπεμψε τις τελευταίες ζωντανές. Το Channel 31 δήλωσε επίσης την πρόθεσή του να μεταδώσει τους διαγωνισμούς το 2018 και το 2019. Το Khabar Agency είναι συγγενής μέλος της Ευρωπαϊκής Ραδιοτηλεοπτικής Ένωσης (EBU) από τον Ιανουάριο του 2016.

Μπορεί το Khabar Agency είναι συνεργαζόμενο μέλος της EBU, χρειάζεται ειδική πρόσκληση από τους διοργανωτές του διαγωνισμού για μελλοντικούς διαγωνισμούς.

Συμμετοχές

Άλμπουμ

Σχολιαστές και εκπρόσωποι βαθμών

Παραπομπές

Επίσημη ιστοσελίδα Junior Eurovision

Kazakhstan
Μουσική του Καζακστάν
Γεώργιος Φραγκούδης

Ο Γεώργιος Φραγκούδης ( Λεμεσό 1869 - 1939 ) είναι Κύπριος δημοσιογράφος, στην Λεμεσό με επτανησιακές ρίζες από γνωστή, ισχυρή και πλούσια οικογένεια. Τελειώνοντας το σχολείο με μέτρια απόδοση, ξέκινησε τις σπουδές του στο Πανεπιστήμιο Αθηνών ως φοιτητής νομικής. Ο ίδιος ήταν πολύ καλός στη γραφή και στα 17 του χρόνια έγραψε το πρώτο του βιβλίο με τίτλο "Ελληνικά Πολιτεύματα γενόμενα του 1821-1864". Παράλληλα, σπούδασε στην Γαλλία και συγκεκριμένα στο Παρίσι,  

πολιτικές επιστήμες. Επίσης, ξεκίνησε τα δικηγορίκα του καθήκοντα στο Σουδάν όπου είχαν επιτυχία. Με την ατάκα "Δεν μπορώ να είμαι πια ψεύτης" έδωσε τέλος στο επάγγελμα του ως δικήγορος.

Επιστροφή στην Αθήνα 
Επιστρέφοντας στην Αθήνα το 1918 συνέχισε με τις αλλές του ιδιότητες, ως συγγραφέας, δημοσιογράφος, δημοσιολόγος, εκδότης εφημερίδων. Επιπρόσθετα, στις εκλογές Δεκεμβρίου του 1923 εκλέχθηκε βουλευτής Αθηνών-Πειραιώς. Το 1930-1937 ενώ είχε σημαντικό ρόλο στην ίδρυση της Πάντειου σχολής, της οποίας υπήρξε και ο πρώτος διευθυντης.

Η στροφή του στη δημοσιογραφία 
Το 1918 μετά την επιστροφή του στην Αθήνα αποφάσισε να ακολουθήσει τον δρόμο της δημοσιογραφίας. Αν και η πορεία του εξελίχθηκε στην Αθήνα η αγάπη του για την Κύπρο ήταν τόσο δυνατή που δεν την ξεχνούσε ποτέ και πάλευε για αυτή όπου κι αν βρισκόταν. Έτσι, σκοπός του ως δημοσιογράφος ήταν να γνωστοποιεί τα Ελληνικά ζητήματα και διαβάζοντας ιστορία να έχει την δυνατότητα να ερμηνεύει τις συμφορές Ελλάδας και Κύπρου. Λόγο του οξύ πολιτικού του λόγου στη δημοσιογραφική του δραστηριότητα πολλές φορές αντιμετώπισε φυλακίσεις, διώξεις και προπηλακισμούς, καθώς αρκετές φορές υποστήριξε πρωτοπόρες ή εντελώς εκτός τόπου ιδέες.

Εφημερίδα Αλήθεια
Το 1898-1899 είχε προηγηθεί  η πολύκροτη σειρά επαναστατικών του άρθρων στην εφημερίδα «Αλήθεια» της Λεμεσού, όπου είχε κηρύξει «το πρόγραμμα του μέλλοντος να ιδρυθεί ριζοσπαστικού κόμματος με την λέξιν Ένωσης αναγεγραμμένη επί της σημαίας του», προκαλώντας οξύτατη δημοσιογραφική αντιπαράθεση.

Οι πρώτοι τιτλοι από την εφημερίδα «Αλήθεια» που έγραψε ο Γ. Φραγκούδης 
22 Ιανουαρίου 1898- Επιστολή εξ Ελλάδος

19 Μαρτίου 1898- Δημώδεις κυπριακή ποίησις

4 Ιουνίου 1898- Διάλεξις του κ. Γ.Σ Φραγκούδη υπέρ της ενταύθα ομάδας της ενώσεως των Ελληνίδων

18 Ιουνίου 1898- Πολυξένη Λοϊζιάς

2 Ιουλίου 1898- Το πρόγραμμα μας

9 Ιουλίου 1898- Ο νέος δρόμος μας

16 Ιουλίου 1898- Η επανάστασις

30 Ιουλίου 1898- Φανατισμός 

6 Αυγούστου 1898 - Εν Αγίω Παντελεημόνι πανήγυρις

13 Αυγούστου 1898- Η κατάπτωσις 20 Αυγούστου 1898- Οι εφημεριδογράφοι της Σκάλας

10 Σεπτεμβρίου 1898- Η μεγάλη εθνική μεταρρύθμισις (Θρησκεία και εκκλησία)

17 Σεπτεμβρίου 1898- Ανά την ελληνική ανατολή, μια θαυμάσια ακτη κυρήνεια

24 Σεπτεμβρίου 1898- Η μεγάλη εθνική μεταρύθμισις (εκπαίδευσης και ανατροφή)
Αντιόπη Μελιδόνη

Η Αντιόπη Μελιδόνη (γεννηθείσα στις 11 Οκτωβρίου 1977 στην Αθήνα) είναι Ελληνίδα παίκτρια της υδατοσφαίρισης και ασημένια ολυμπιονίκης.

Κέρδισε ασημένιο μετάλλιο στους Ολυμπιακούς Αγώνες 2004 με την ελληνική εθνική ομάδα γυναικών.Ήταν μέλος της ελληνικής εθνικής ομάδας που κέρδισε το χρυσό μετάλλιο στο Παγκόσμιο Πρωτάθλημα Υγρού Στίβου 2011 στη Σαγκάη, τον Ιούλιο του 2011

Παραπομπές 

Έλληνες υδατοσφαιριστές
Έλληνες Ολυμπιονίκες
Χριστίνα Τσουκαλά

Η Χριστίνα Χρυσούλα Τσουκαλά (γεννηθείσα στις 8 Ιουλίου 1991) είναι Ελληνίδα παίκτρια της υδατοσφαίρισης, η οποία αγωνίζεται για τον Ολυμπιακό και την εθνική ομάδα.<ref>Christina Tsoukala  at FINA</]</ref>, ενώ έχει και Ισλανδική καταγωγή από τη μητέρα της. 

Ήταν μέλος της ελληνικής εθνικής ομάδας που κέρδισε το χρυσό μετάλλιο στο Παγκόσμιο Πρωτάθλημα Υγρού Στίβου 2011 στη Σαγκάη, τον Ιούλιο του 2011.

Παραπομπές 

Έλληνες υδατοσφαιριστές
Υδατοσφαιριστές της εθνικής Ελλάδος
Υδατοσφαιρίστριες ΟΣΦΠ
Σοφία Ιωσηφίδου

Η Σοφία Ιωσηφίδου (γεννηθείσα στις 13 Ιανουαρίου 1981) είναι Ελληνίδα παίκτρια της υδατοσφαίρισης. Ήταν μέλος της ελληνικής γυναικείας ομάδας υδατοσφαίρισης.

Καριέρα 
Ήταν μέρος της ομάδας στους Ολυμπιακούς Αγώνες 2008. Σε επίπεδο συλλόγων, αγωνίστηκε στον Εθνικό Πειραιά και τον Α.Ν.Ο. Γλυφάδας, ενώ έχει κερδίσει διάφορες ευρωπαϊκές και ελληνικές διακρίσεις.

Οικογένεια 
Ο πατέρας της είναι ο Κυριάκος Ιωσηφίδης, ο οποίος συμμετείχε στους Ολυμπιακούς Αγώνες 1968 και 1972 ως μέρος της εθνικής ομάδας υδατοσφαίρισης ανδρών της Ελλάδας. Είναι παντρεμένη και έχει δύο παιδιά

Παραπομπές 

Έλληνες υδατοσφαιριστές
Κυριακή Λιόση

Η Κυριακή Λιόση (γεννηθείσα στις 30 Οκτωβρίου 1979) είναι Ελληνίδα παίκτρια της υδατοσφαίρισης και έχει αγωνιστεί με την εθνική ομάδα, από το 2020 είναι προπονήτρια της  ΑΕΚ

Κέρδισε ασημένιο μετάλλιο στους Ολυμπιακούς Αγώνες 2004.

Το 2005 κέρδισε χρυσό μετάλλιο με την ελληνική ομάδα στο παγκόσμιο πρωτάθλημα υγρού στίβου 2005 στο Κίρισι.

Η Λιόση συμμετείχε στο προκριματικό τουρνουά για τους Ολυμπιακούς στην Ιμπέρια, όπου η Ελλάδα τερμάτισε 4η και προκρίθηκε στους Ολυμπιακούς του 2008 στο Πεκίνο.

Σύλλογοι

  Ολυμπιακός: 1998-2003
  Γλυφάδα: 2003-2005
  Βουλιαγμένη: 2005-2013

Τίτλοι-Διακρίσεις

Εθνική Ελλάδας  
 1 χρυσό παγκόσμιο

Συλλόγους 
 6 Πρωταθλήματα Ελλάδος
 2 Champions Cup 
 2 Super Cup Ευρώπης

Παραπομπές 

Έλληνες υδατοσφαιριστές
Υδατοσφαιριστές της εθνικής Ελλάδος
Υδατοσφαιρίστριες ΟΣΦΠ
Γεωργία Ελληνάκη

Η Γεωργία Ελληνάκη (γεννηθείσα στις 28 Φεβρουαρίου 1974) είναι πρώην Ελληνίδα παίκτρια της υδατοσφαίρισης και ασημένια ολυμπιονίκης.

Κέρδισε ασημένιο μετάλλιο στους Ολυμπιακούς Αγώνες 2004 με την ελληνική εθνική ομάδα γυναικών.

Παραπομπές
Ορνέ Ρεθύμνης

Η Ορνέ είναι χωριό και έδρα ομώνυμης Κοινότητος του Δήμου Αγίου Βασιλείου, στην Περιφερειακή Ενότητα Ρεθύμνης της Κρήτης. Απέχει 49 χιλιόμετρα από το Ρέθυμνο και είναι κτισμένη στους νοτιοανατολικούς πρόποδες του όρους Κέντρος, σε υψόμετρο 300 μ.

Κοινότητα Ορνές 
Περιλαμβάνοντας μόνον την έδρα της, η Κοινότητα Ορνές έχει 20 κατοίκους, σύμφωνα με την απογραφή του 2011.

Η Κοινότητα εκπροσωπείται από τον Πρόεδρο κ. Νικόλαο Φωτάκη.

Κοινοτάρχες Ορνές 
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Ορνές

Ιστορικά στοιχεία 
Στην περιοχή Κάστελλος έχει αποκαλυφθεί μεγάλη ακρόπολη των μυκηναϊκών χρόνων, η οποία έχει χρονολογηθεί περί το 1200 π.Χ.. Η ακρόπολη καλύπτει έκταση 55 στρεμμάτων και διαθέτει οργανωμένες οικίες, δρόμους και κοινόχρηστους χώρους. Επίσης έχει αποδόσει πλούσια κεραμικά ευρήματα.

Το χωριό αναφέρεται από τον Φραντσέσκο Μπαρότσι το 1577 ως Ornea στην επαρχία Αγίου Βασιλείου. Στην ενετική απογραφή του 1583 από Καστροφύλακα αναφέρεται ως Ornea με 40 κατοίκους και 95 οφειλόμενες αγγαρείες, ενώ μνεία στο χωριό κάνει και ο Βασιλικάτα το 1630, με την ονομασία Ornea. Στην οθωμανική απογραφή του 1659 αναφέρεται ως Κάτω Ορνέ, με 4 χαράτσια. Δεν αναφέρεται στην απογραφή του 1834, η οποία οργανώθηκε από τους Αιγυπτίους.

Στην απογραφή του 1881 η Ορνέ υπάγονταν στον δήμο Μελάμπων και είχε αμιγώς χριστιανικό πληθυσμό, 23 κατοίκους. Στην απογραφή του 1900 είχε 74 κατοίκους και υπαγόταν στον ίδιο δήμο. Στην απογραφή του 1920 υπάγεται στην κοινότητα Μελάμπων. Το 1932 η Ορνέ ορίστηκε έδρα ομώνυμης κοινότητας, μέχρι την Καποδιστριακή διοικητική διαίρεση, όταν το χωριό προσαρτήθηκε στον Δήμο Λάμπης.

Απογραφές πληθυσμού 
Αναλυτικά η δημογραφική πορεία του χωριού σύμφωνα με τις απογραφές:

Ορνιανοί 
 Δημήτριος Ζαχ. Αρχοντάκης: τέως δημάρχος Ρεθύμνης (1939-2021)
 Αποστολάκης Κίμων, Ιατρός
 Αποστολάκης Στρατής, Ιατρός
 Παπαδομιχελάκης Κωνσταντίνος, Ιατρός
 Πρινιωτάκης Παναγιώτης, Φαρμακοποιός
 Μελιδονιώτης Αγγ. Άλκης, Ιατρός
 Μελιδονιώτης Ιακ. Άλκης, Ιατρός
 Αποστολάκη Αλεξάνδρα, Δικηγόρος
 Παναγιώτης Πρινιωτάκης, Δικηγόρος
 Μαρία Πρινιωτάκη, Συμβολαιογράφος

Παραπομπές

Χωριά του νομού Ρεθύμνης
Δήμος Αγίου Βασιλείου
Ορθές Ρεθύμνης

Ο Ορθές είναι χωριό και έδρα ομώνυμης τοπικής κοινότητος του Δήμου Μυλοποτάμου στην Περιφερειακή Ενότητα Ρεθύμνης της Κρήτης. Βρίσκεται 27 χλμ. ανατολικά από το Ρέθυμνο, σε υψόμετρο 320 μ..

Ιστορικά στοιχεία 
7ο χωριό αναφέρεται από τον Φραντσέσκο Μπαρότσι το 1577 ως Orchea, στην επαρχία Μυλοποτάμου. Στην ενετική απογραφή του 1583 από Καστροφύλακα αναφέρεται ως Orthea με 263 κατοίκους και 275 οφειλόμενες αγγαρείες και ο Φραντσέσκο Μπαζιλικάτα το 1630 ως Orthea. Στην οθωμανική απογραφή του 1671 αναφέρεται ως Orthe με 41 χαράτσια. Το 1881 ανήκε στον δήμο Μαργαριτών και σύμφωνα με την απογραφή είχε αμιγώς χριστιανικό πληθυσμό, με 230 κατοίκους. Στην απογραφή του 1900 γράφεται Ορθέ, είχε 279 κατοίκους και υπαγόταν στον δήμο Ελευθερναίων. Το 1920 απογράφεται ξανά ως Ορθές και είχε οριστεί έδρα ομώνυμου αγροτικού δήμου. Το 1926 ο Ορθές ορίστηκε έδρα ομώνυμης κοινότητας, η οποία παρέμεινε μέχρι την Καποδιστριακή διοικητική διαίρεση το 1997, όταν το χωριό εντάχθηκε στον δήμο Γεροποτάμου.

Αναλυτικά η δημογραφική πορεία του χωριού σύμφωνα με τις απογραφές:

Αξιοθέατα 
Ο κεντρικός ναός της ενορίας Ορθέ είναι ο δίκλιτος ναός του Αγίου Φανουρίου και των Εισοδίων της Θεότοκου, του 1861. Στο εσωτερικό του βρίσκεται τέμπλο του 1870. Άλλοι ναοί στο χωριό περιλαμβάνουν τον τρίκλιτο ναό του Αγίου Νεκταρίου και τους ναούς της Κοιμήσεως της Θεοτόκου και της Ζωοδόχου Πηγής. Ο νεκροταφικός ναός του χωριού είναι αφιερωμένος στην Ανάσταση του Κυρίου. Άλλες εκκλησίες στην περίφερεια του χωριού περιλαμβάνουν τις Άγιος Nικόλαος, Άγιος Iωάννης, Άγιος Παντελεήμων, Mεταμόρφωση του Σωτήρα, Eυαγγελισμός της Θεοτόκου, Άγιος Iωάννης ο Πρόδρομος και τον σπηλαιώδη ναό του Αγίου Φανουρίου.

Το κτίριο του δημοτικού σχολείου Ορθέ πλέον στεγάζει το Λαογραφικό Μουσείο Ορθέ. Το μουσείο δημιουργήθηκε από την Λαογραφική Εταιρεία Ορθέ και εγκαινιάστηκε το 2013. Οι συλλογές του περιλαμβάνουν εργαλεία αγροτικής και κτηνοτροφικής χρήσης, παλιά βιβλία, νομίσματα και είδη της λαϊκής παράδοσης. Είναι ανοικτό κάθε μεσημέρι Κυριακής και η είσοδος είναι δωρεάν. Στο χωριό βρίσκεται παλιό αρχοντικό γνωστό ως τα Καλεργιανά.

Ορθιανοί 
 Δράγαση - Σηφάκη Ελένη, Δρ των επιστημών της αγωγής, συγγραφέας
 Καλαϊτζάκης Χάρης: δικηγόρος, συγγραφέας

Διοικητικά στοιχεία

Κοινότητα Ορθέ 
Περιλαμβάνοντας μόνον την έδρα της, η Κοινότητα Οριέ έχει 130 κατοίκους, σύμφωνα με την απογραφή του 2011.

Η Κοινότητα εκπροσωπείται από τον Πρόεδρο κ. Μιχαήλ Δραγάση.

Κοινοτάρχες Ορθέ 
Οι κάτωθι υπηρέτησαν (ή υπηρετούν) ως Πρόεδροι της Κοινότητος Ορθέ.

Παραπομπές 

Ορθε
Δήμος Μυλοπόταμου
Κατάλογος σύγχρονων παγανιστικών ναών

Το άρθρο αυτό είναι κατάλογος των σύγχρονων παγανιστικών ναών και άλλων θρησκευτικών κτιρίων και δομών, ταξινομημένο αλφαβητικά ανά χώρα.

Δανία
Βέλχαϊμ Χοφ (Valheim Hof), Κόρινθ

Ελλάδα

Ναός του Αλεξάνδρου και της Γης, στο Κιλκίς
Ναός των Ελλήνων Θεών, στη Θεσσαλονίκη

Ηνωμένο Βασίλειο
Ναός Θεάς του Γκλάστονμπερι (Glastonbury Goddess Temple), Γκλάστονμπερι
White Spring Well and Temple, Γκλάστονμπερι
Odinist Fellowship Temple, Νιούαρκ ον Τρεντ

Ηνωμένες Πολιτείες

Isis Oasis retreat center and temple, Γκέισερβιλ
NewGrange Hall Asatru Hof, Μπράουνσβιλ, Κομητεία Γιούμπα, Καλιφόρνια
RUNVira Temple of Mother Ukraine-Oryana, Σπρινγκ Γκλεν, Νέα Υόρκη, στα όρη Κάτσκιλ
Ναός της Σεκχμέτ (Sekhmet Temple), Κάκτους Σπρινγκς
Ναός της Αφροδίτης (Temple to Aphrodite), Camp Midian, Σπρινγκβιλ, Ιντιάνα
The Catskills Phygianum of the Maetreum of Cybele, Πάλενβιλ, Νέα Υόρκη

Ισλανδία
Ásaheimur Hof, Έφρι Άους, Σκάγκαφιορδουρ
Αρκτικό Κυκλικό Έγκλεισμα (Heimskautsgerðið), Ρέιβαρχεπν

Ισπανία

Τέμπλο δε Γάουτ (Templo de Gaut), Αλμπαθέτε

Ιταλία
Ναός του Γιούπιτερ (Templum Iovis), Τόρρε Γκάια, Ρώμη
Ναός της Μεγάλης Μητέρας (Tempio della Grande Dea), Ρώμη

Λετονία
Ντίεβτουριμπα Ναός Λουόκστενε (Lokstenes dievturu svētnīca), Συνοικία Κλίνταϊνε

Λιθουανία

Σαμογιτικό Ιερό (Žemaičių Alkas), Σβέντογι
Ναός αφιερωμένος στους τέσσερεις θεούς και τις τέσσερεις θεές από τη Βαλτική Μυθολογία στα υπόγεια του Πανεπιστημίου του Βίλνιους.

Ολλανδία
Ναός της Νεχαλέννιας (ντόπια θεότητα της γερμανικής μυθολογίας) στο Κολέινσπλαατ.

Ουκρανία
Ναός του Γιούπιτερ Περέννους, Πολτάβα

Ρωσία
Σλαβικό Κρεμλίνο του Σουντάκοβ (), Περιοχή Ποντόλσκι, Όμπλαστ Μόσχας (ένα κρεμλίνο, δηλαδή φρουριακό συγκρότημα, με διάφορες εγκαταστάσεις για τελετές της σλαβικής ιθαγενούς πίστεως, συμπεριλαμβανομένου ενός ναού)
Ναός της Φωτιάς του Σβαρόβνιτς () των Κοινοτήτων της Ένωσης της Σλαβικής Ιθαγενούς Πίστεως, χωριό Κρασότινκα, Όμπλαστ Καλούγκα
Οίκος Εξαγνισμού/Άρτσι Ντιέτε (γιακουτικά: Арчы Дьиэтэ), Τεγκρικός ναός της πίστης Άγιι (2002), Γιακούτσκ, Γιακουτία, κατασχεμένος από τις τοπικές αρχές.

Προγραμματισμένα και υπό κατασκευή
Το Χοφ Άουσατρουαρφιελαχσινς (Hof Ásatrúarfélagsins) κατασκευάζεται από τη θρησκευτική οργάνωση Άουσατρουαρφιελαχιδ (Ásatrúarfélagið) στο Ρέικιαβικ της Ισλανδίας. Έχει καθυστερήσει αρκετές φορές και τώρα κατασκευάζεται σε χωριστά στάδια.
Ένας ναός της Σλαβικής Ιθαγενούς Πίστεως κατασκευάζεται στο Βρότσλαβ της Πολωνίας.
Κέντρο των Κοινοτήτων Ρόντνοβερ του Κρασνογιάρσκ «Ροντούνιτσα» (Общины Родноверов Красноярья "Родуница"· εν συντομία: ОРКхолл, ΟΡΚχολλ), η ακρόπολη των κοινοτήτων Ρόντνοβερ του Κρασνογιάρσκ στη Ρωσία (εν εξελίξει)·
Ναοί Ιγγλικής Εκκλησίας (Инглиизм) (προγραμματισμένα):
 Ναός του Βέλες (Капища Велеса), Ομσκ·
 Ναός του Ίγγλη (Капища Инглии), Ομσκ.
 Σλαβικός Ναός στο Χαμπάροφσκ (προγραμματισμένο).
 Atlanta Heathen Hof, ένας ναός της ομάδας Vör Forn Siðr, κατασκευάζεται 15 χλμ. έξω από την Ατλάντα της Τζόρτζια στις Ηνωμένες Πολιτείες. Η προβλεπόμενη ημερομηνία ολοκλήρωσής του είναι το 2022.

Παραπομπές

Παγανισμός
Γιάννης Ποιμενίδης

Ο Γιάννης Ποιμενίδης (Αθήνα, 26 Σεπτεμβρίου 1988) είναι Έλληνας ηθοποιός.

Βιογραφικό 
Γεννήθηκε στην Αθήνα όπου και μεγάλωσε, ενώ κατάγεται από την Αλεξανδρούπολη και την Κρήτη. Όταν τελείωσε το σχολείο έδωσε εξετάσεις στη Δραματική Σχολή του Εθνικού Θεάτρου ξεκινώντας τις σπουδές του, ωστόσο δεν τις ολοκλήρωσε ποτέ καθώς ξεκίνησε να εργάζεται σε θέατρο, κινηματογράφο και τηλεόραση.

Τηλεόραση 
Έκανε την πρώτη του εμφάνιση στην τηλεόραση το 2011, όπου ενσάρκωσε το φλερτ της νεαρής Σοφίας (Νεφέλη Κουρή).

Τη σεζόν 2011 Το Νησί  του  MEGA  Ξεχώρισε το 2014, όταν ύστερα από casting πήρε τον πρωταγωνιστικό ρόλο στη σειρά θρίλερ «Η Εκδρομή» στον ANT1. Ακολούθησε ο ρόλος του Παύλου στη δραματική σειρά «Καταιγίδα» στην κυπριακή τηλεόραση. Από το 2015 μέχρι το 2017 είχε το ρόλο του Αντώνη Ληναίου στην καθημερινή σειρά «Δίδυμα Φεγγάρια». Την σεζόν 2017-2018 πρωταγωνίστησε μαζί με τον Αποστόλη Τότσικα και την Σοφίνα Λαζαράκη στην καθημερινή αισθηματική σειρά «Παρθένα Ζωή» στον ANT1, που αποτέλεσε τη μεταφορά στα ελληνικά της σειράς «Jane the Virgin». Το 2018, έπαιξε μαζί με την Κόνι Μεταξά σε μία ιστορία της αστυνομικής σειράς «Έγκλημα και πάθος» ενώ την ίδια περίοδο έκανε έκτακτες εμφανίσεις στην κωμική σειρά «Όσο Έχω Εσένα».

Το 2019 υποδύθηκε τον Παύλο Χαραμή στην καθημερινή κωμική σειρά «Αν Ήμουν Πλούσιος» στον ANT1.

Τη σεζόν 2022-2023 Τρία Μίλια του Star

Κινηματογράφος 
Το 2012, κατά τη διάρκεια των σπουδών του, έκανε την πρώτη του εμφάνιση στον κινηματογράφο με ένα μικρό ρόλο στη διεθνή παραγωγή «Ο Θεός αγαπάει το χαβιάρι». Την ίδια χρονιά πρωταγωνίστησε στη δραματική ταινία «Γκρίζα ζώνη».

Το 2016, ερμήνευσε το ρόλο του Γιάννου στη ταινία «Bad start».

Προσωπική Ζωή 
Το 2015, ξεκίνησε τη σχέση του με την επίσης ηθοποιό Ευγενία Σαμαρά.

Παραπομπές 

Έλληνες άνδρες ηθοποιοί τηλεόρασης
Έλληνες άνδρες ηθοποιοί θεάτρου
Έλληνες άνδρες ηθοποιοί κινηματογράφου
Ο ηλίθιος

Ο Ηλίθιος (ρωσικά: Идіотъ/Идиот) είναι μυθιστόρημα του Ρώσου συγγραφέα Φιοντόρ Ντοστογιέφσκι. Δημοσιεύθηκε σε συνέχειες στην επιθεώρηση   από το 1868 μέχρι το 1869. 

Ο τίτλος είναι ειρωνική αναφορά στον κεντρικό χαρακτήρα του μυθιστορήματος, τον πρίγκιπα Λεφ Νικολέγιεβιτς Μύσκιν, ένα νεαρό άνδρα του οποίου η καλοσύνη, απλόχερη απλότητα και αδολία οδηγούν άλλους χαρακτήρες που συναντά να θεωρούν λανθασμένα ότι δε διαθέτει ευφυΐα ή επίγνωση. Στον χαρακτήρα του πρίγκηπα Μύσκιν ο Ντοστογιέφσκι θέλησε να απεικονίσει ένα θετικά καλό και όμορφα άνθρωπο. Το μυθιστόρημα εξετάζει τις επιπτώσεις της τοποθέτησης ενός τέτοιου μοναδικού ανθρώπου εν μέσω διαφωνιών, παθών, επιθυμιών και εγωισμού της κοινωνίας, τόσο στον ίδιο όσο και στους άλλους γύρω του.

Ο Τζόζεφ Φρανκ, περιγράφει τον Ηλίθιο ως «το πιο προσωπικό από άλλα τα μεγάλα έργα του Ντοστογιέφσκι, το βιβλίο στο οποίο ενσαρκώνονται οι πιο εσωτερικές, αγαπημένες και ιερές πεποιθήσεις». Περιλαμβάνει περιγραφές μερικών από τις πιο έντονες προσωπικές δοκιμασίες, όπως η επιληψία και η εικονική εκτέλεση και εξερευνά πνευματικά και φιλοσοφικά θέματα που σχετίζονται με αυτές. Το κύριο κίνητρό του στη συγγραφή του μυθιστορήματος ήταν να θέσει το δικό του υψηλότερο ιδανικό, αυτό της χριστιανικής αγάπης, στη βίαια σύγχρονή του ρωσική κοινωνία.

Η καλλιτεχνική μέθοδος της συνειδητής δοκιμασίας της κεντρικής του ιδέας σημαίνει ότι ο συγγραφέας δεν μπορούσε να προβλέψει πώς θα εξελισσόταν η πλοκή όσο προχωρούσε η συγγραφή. Το μυθιστόρημα έχει αδέξια δομή και πολλοί κριτικοί έχουν σχολιάσει την φαινομενικά χαώδη οργάνωσή του. Σύμφωνα με τον Γκάρι Σαούλ Μόρσον «Ο Ηλίθιος παραβιάζει κάθε κριτικό κανόνα και παρ'όλα αυτά καταφέρνει να φτάσει σε πραγματικό μεγαλείο». Ο ίδιος ο Ντοστογιέφσκι δεν θεωρούσε το εγχείρημα τελείως επιτυχημένο, αλλά το μυθιστόρημα ήταν το αγαπημένο του από όσα είχε γράφει. Σε γράμμα προς τον Στράχοφ είχε γράψει «Το μεγαλύτερο τμήμα του μυθιστορήματος γράφτηκε βιαστικά, είναι πολύ διάχυτο και δεν κατέληξε καλά, άλλα τμήμα του είναι πολύ καλό. Δε στέκομαι πίσω από το μυθιστόρημα, στέκομαι πίσω από την ιδέα».

Παραπομπές 

Ρωσικά μυθιστορήματα
Μυθιστορήματα του Φιοντόρ Ντοστογιέφσκι
Φιλοσοφικά μυθιστορήματα
Μυθιστορήματα που έγιναν ταινίες
Μυθιστορήματα που έγιναν τηλεοπτικές σειρές‎
Τούλσα (ταινία)

Η Τούλσα (αγγλικά: Tulsa) είναι μια δραματική περιπέτεια αμερικανικής παραγωγής του 1949 σε σκηνοθεσία Στιούαρτ Χάισλερ. Πρωταγωνιστούν οι Σούζαν Χέιγουορντ, Ρόμπερτ Πρέστον και Πέδρο Αρμεντάρις.

Η πλοκή της ταινίας περιστρέφεται γύρω από την απληστία, την συντήρηση και το ρομαντισμό και αναφέρεται στη δεκαετία του 1920, όταν βρέθηκαν πλούσια κοιτάσματα πετρελαίου στην Τούλσα της Οκλαχόμα και αναλύει λεπτομερώς πώς η εμμονή με την συσσώρευση πλούτου και εξουσίας μπορεί να καταστρέψει το ήθος των ανθρώπων.

Υπόθεση 
Η ταινία ξεκινά με το θάνατο του κτηνοτρόφου Νελς Λάνσινγκ, ο οποίος σκοτώνεται από την έκρηξη μιας πετρελαιοπηγής, ενώ επισκέπτεται την Tanner Petroleum για να αναφέρει ότι η ρύπανση από την παραγωγή πετρελαίου έχει σκοτώσει μερικά από τα βοοειδή του.

Η περιοχή όμως θα άρχισει να αποκτά συνεχώς νέες πετρελαιοπηγέςκαθώς η κόρη του Λάνσινγκ, Τσερόκι αποκτά δικαιώματα γεώτρησης και θα μπει και αυτήν για τα καλά στον ανταγωνισμό για ολοένα και αυξανομένη παραγωγή πετρελαίου. Η ίδια η Τσερόκι καθώς και ο ανταγωνιστής της Τάνερ, θα έρθουν αντιμετώποι με τον γεωλόγο Μπραντ Μπρέιντι, ο οποίος θέλει να υπάρξουν περιορισμοί στις γεωτρήσεις τους, προκειμένου να ελαχιστοποιηθεί η εξάντληση των κοιτασμάτων πετρελαίου και να διατηρηθούν τα βοσκότοπια της περιοχής.

Μια πυρκαγιά που ξεκίνησε από μια δεξαμενή κοντά στο ποτάμι και προκλήθηκε από τον Τζιμ Ρέντμπερντ, έναν ινδιάνο Τσερόκι που είχε γίνει πλούσιος ιδιοκτήτης γης εξαιτίας κοιτασμάτων πετρελαίου, αλλά μετά είχε κακές σχέσεις με τους πετρελαιοπαραγωγούς με αποτέλεσμα αργότερα να παραιτήθει από τις εκμεταλλεύσεις του.

Η πυρκαγιά θα πάρει ανεξέλεγκτες διάστασεις με κίνδυνο ολόκληρη η περιοχή των πετρελαιοπηγών να παραδοθεί στις φλόγες. Τότε η Τσερόκι Λάνσινγκ θα αλλάξει στάση απέναντι στον γεωλόγο και στους ινδιάνους και θα τους βοηθήσει να σβήσουν την φωτιά, αναγνωρίζοντας στο τέλος ότι είχε παρασυρθεί από την απληστία και τον πλούτο του πετρελαίου, με αποτέλεσμα να ξεχάσει την ινδιανική καταγωγή της και τους ανθρώπους που μεγάλωσε μαζί.

Διανομή ρόλων  
 Σούζαν Χέιγουορντ ως Τσερόκι Λάνσινγκ
 Ρόμπερτ Πρέστον ως Μπραντ Μπρέιντι
 Πέντρο Αρμενταρίς ως Τζιμ Ρεντμπερντ
 Λόιντ Γκους ως Μπρους Τάνερ

Παραπομπές

Εξωτερικοί σύνδεσμοι 
 Η  
 

Αμερικανικές ταινίες
Ταινίες του 1949
Ταινίες σε σκηνοθεσία Στιούαρτ Χάισλερ
Αμερικανικές δραματικές ταινίες
Αγγλόφωνες ταινίες
Αμερικανικές ασπρόμαυρες ταινίες
Γιώργος Σουξές

Ο Γιώργος Σουξές (2 Ιανουαρίου 1959) είναι Έλληνας ηθοποιός.

Βιογραφικό 
Γεννήθηκε στις 2 Ιανουαρίου το 1959 στην Αθήνα (Πετρούπολη). Ξεκίνησε την καριέρα του ως ηθοποιός το 1981 με συμμετοχές σε διάφορες βιντεοταινίες ενώ μέχρι το 1990 είχε λάβει μέρος σε συνολικά 12 παραγωγές βιντεοταινιών. Από τις αρχές της δεκαετίας του 1990 ξεκίνησε να λαμβάνει μέρος σε σειρές στην τηλεόραση. Πιο συγκεκριμένα κάποιες από τις πρώτες του συμμετοχές έγιναν στις σειρές Μπελάδες για δύο, Τμήμα Ηθών και Το τελευταίο αντίο. Τις σεζόν 2000-2002 και 2004-2007 συνεργάστηκε με τον σκηνοθέτη Πάνο Κοκκινόπουλο στις εγκληματολογικές σειρές Κόκκινος Κύκλος και 10η Εντολή. Τα επόμενα χρόνια ακολούθησαν διάφορες guest εμφανίσεις τόσο σε δραματικές, όσο και σε κωμικές τηλεοπτικές σειρές. Από το 2013 μέχρι το 2015 έπαιξε στην καθημερινή σειρά Κλεμμένα Όνειρα. Από το 2019 μέχρι και το 2022, αποτελούσε μέρος του καστ της σειράς εποχής Άγριες Μέλισσες. Μέχρι σήμερα έχει συμμετάσχει σε περισσότερες από 50 τηλεοπτικές δουλειές.

Στον κινηματογράφο έχει παίξει σε 25 περίπου παραγωγές. Αξιοσημείωτος σταθμός στην καριέρα του ήταν το 2011, όταν έλαβε μέρος σε 5 κινηματογραφικές ταινίες μεταξύ των οποίων Μια φορά και ένα... μωρό και Νήsos 2: Το νησί του χαμένου θησαυρού.

Φιλμογραφία

Τηλεόραση

Κινηματογράφος

Βιντεοταινίες

Θεατρικές παραστάσεις
Κατάλογος βασικών πληροφοριών θεατρικών παραστάσεων στις οποίες ο Γ. Σουξές συμμετείχε ως ηθοποιός. 

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου

Παραπομπές 

Έλληνες άνδρες ηθοποιοί τηλεόρασης
Έλληνες άνδρες ηθοποιοί θεάτρου
Έλληνες άνδρες ηθοποιοί κινηματογράφου
Σοφία Παυλίδου

Η Σοφία Παυλίδου είναι Ελληνίδα ηθοποιός.

Βιογραφικό 
Έκανε το τηλεοπτικό της ντεμπούτο το 1997, όταν ήταν μέρος του βασικού καστ της κωμικής σειράς Καραμπόλα. Τη σεζόν 1999-2000 πρωταγωνίστησε στην κωμική σειρά Οι αναιδέστατοι στην ΕΤ1. Ακολούθησε ο ρόλος της Ελένης στη σειρά Ένα κι ένα την επόμενη σεζόν. Την περίοδο 2002-2003 έλαβε μέρος στις σειρές Δροσουλίτες και Εκπαιδεύοντας τον Μπάμπη. Το 2005, έκανε μία guest εμφάνιση στην κωμική σειρά Το καφέ της Χαράς.

Έγινε ιδιαίτερα γνωστή στο ευρύ κοινό από το ρόλο της Μάγδας Ηλιάδη στην κωμική σειρά Θα βρεις το δάσκαλό σου. Εκεί πρωταγωνίστησε τις 2005-2007 ενώ την ίδια περίοδο έκανε διάφορες εμφανίσεις στην κωμική σειρά του Αλέξανδρου Ρήγα Το Κόκκινο Δωμάτιο. Τη σεζόν 2008-2009 ερμήνευσε το ρόλο της γιατρού Τζένης Λεοντίου στη δραματική σειρά Ιατρικό απόρρητο στον ANT1. Τα επόμενα χρόνια έκανε διάφορες εμφανίσεις στις σειρές Καλές δουλειές, Μην αρχίζεις τη μουρμούρα, Οι Συμμαθητές και Μάλιστα, Σεφ!.

Στον κινηματογράφο έκανε την πρώτη της συμμετοχή το 2018 στην ταινία Αιγαίο SOS.

Προσωπική Ζωή 
Το 1999, ξεκίνησε τη σχέση της με τον παρουσιαστή και δημοσιογράφο Χρήστο Φερεντίνο. Το ζευγάρι παντρεύτηκε το 2004 ενώ την ίδια χρονιά ήρθαν στον κόσμο οι δύο γιοί τους Δημήτρης και Κωνσταντίνος. Το 2016, το ζευγάρι πήρε διαζύγιο μετά από 17 έτη.

Φιλμογραφία

Τηλεόραση

Κινηματογράφος

Θεατρογραφία

Παραπομπές 

Ελληνίδες ηθοποιοί τηλεόρασης
Ελληνίδες ηθοποιοί θεάτρου
Μαρία Κωνσταντάκη

Η Μαρία Κωνσταντάκη (Αθήνα, 26 Ιανουαρίου 1979) είναι Ελληνίδα ηθοποιός και ραδιοφωνική παραγωγός.

Βιογραφικό 
Γεννήθηκε στην Αθήνα το 1979 όπου και μεγάλωσε, ενώ κατάγεται από την Ήπειρο (Ναζαίοι Άρτας). Τελειώνοντας το σχολείο, ξεκίνησε τις σπουδές της στο Παιδαγωγικό Τμήμα Νηπιαγωγών. Το 1998, στο δεύτερο έτος φοίτησής της πέρασε ταυτόχρονα στις Δραματική Σχολή Βεάκη κάνοντας παράλληλα σπουδές υποκριτικής.

Κινηματογραφός 
Το 1999, έκανε την πρώτη της εμφάνιση ως ηθοποιός στον κινηματογράφο συμμετέχοντας στην ταινία «Θηλυκή εταιρεία» σε σκηνοθεσία Νίκου Περάκη. Το 2001, έπαιξε στην ταινία μικρού μήκους «Είναι γρουσουζιά να δεις τη νύφη πριν το γάμο;» ενώ το 2002 πρωταγωνίστησε στη δραματική ταινία «Όσο υπάρχει αλκοόλ». Ακολούθησε η ταινία «Χαιρέτα μας τον πλάτανο» το 2004, ενώ μία ακόμη γνωστή συμμετοχή της στον κινηματογράφο ήταν στην ταινία «Ο Ηλίας του 16ου» τέσσερα χρόνια μετά. Το 2018, συμμετείχε στην κωμωδία «The Bachelor 3».

Τηλεόραση 
Έκανε το τηλεοπτικό της ντεμπούτο το 2003 με ένα μικρό ρόλο στην κοινωνική σειρά «Φιλί ζωής» στον ANT1. Το 2005, έπαιξε σε μία ιστορία της σειράς «Επτά Θανάσιμες Πεθερές» μαζί με τη Μάρθα Καραγιάννη. Έγινε ευρύτερα γνώστη από το ρόλο της γραμματέως στην κωμική σειρά της Μυρτώς Κοντοβά «Υπέροχα πλάσματα» τη σεζόν 2007-2008.

Το 2009, συνεργάστηκε ξανά με την Μυρτώ Κοντοβά στη σειρά «Μίλα Μου Βρώμικα». Εκεί υποδύθηκε την Αστερόπη Κωσταλέξη που μπλέκει ερωτικά με έναν celebrity τον περιοδικών ενώ ταυτόχρονα έλκεται ερωτικά και από έναν μουσικό, τον Τριαντάφυλλο. Ο ρόλος αυτός την έκανε ιδιαίτερα γνωστή στο ευρύ κοινό. Ακολούθησε ο ρόλος της επιπόλαιης Νέλλης στην κωμική σειρά «Με τα παντελόνια κάτω» σε σκηνοθεσία Βασίλη Θωμόπουλου τις σεζόν 2012-2014. Το 2014, έκανε μία έκτακτη εμφάνιση στη σειρά «Δια Ταύτα» σε σκηνοθεσία Λάκη Λαζόπουλου. Τη σεζόν 2014-2015 πρωταγωνίστησε μαζί με την Μαρία Σολωμού στην κωμική σειρά «Μάνα Χ Ουρανού». Την περίοδο 2015-2016 υποδύθηκε την Ντέπυ στη σειρά «Η χειρότερη εβδομάδα της ζωής μου» ενώ τη σεζόν 2016-2017 πρωταγωνίστησε στον τρίτο κύκλο της καθημερινής σειράς «Οι Συμμαθητές». Ακολούθησαν οι πρωταγωνιστικοί ρόλοι στις σειρές «Όσο Έχω Εσένα» (2018-2019, ΣΚΑΪ) και «Σπίτι Είναι» (2019-2020, ALPHA).

Τη σεζόν 2022-2023 υποδύεται την Ελπίδα στη σειρά του OPEN, «Έρωτας φυγάς».

Ραδιόφωνο 
Από το 2020 παρουσιάζει την εκπομπή «Easy breakfast» στο ραδιοφωνικό σταθμό Easy 97,2 με τον Στάθη Χριστοφορίδη.

Φιλμογραφία

Τηλεόραση

Web TV

Κινηματογράφος

Θεατρογραφία

Παραπομπές 

Ελληνίδες ηθοποιοί κινηματογράφου
Ελληνίδες ηθοποιοί τηλεόρασης
Ελληνίδες ηθοποιοί θεάτρου
Νεοχώρι Ιθώμης Μεσσηνίας

Το Νεοχώρι είναι χωριό στον νομό Μεσσηνίας. Διοικητικά υπάγεται στην δημοτική ενότητα Μελιγαλά του Δήμου Οιχαλίας. 

Στην απογραφή του 2001 είχε πληθυσμό 289 κατοίκων. 

Χωριά του νομού Μεσσηνίας
Δήμος Οιχαλίας
Navios Maritime Holdings

Η Navios Maritime Holdings Inc. ("Navios") είναι μια παγκόσμια ναυτιλιακή και εφοδιαστική εταιρία που εστιάζεται στη μεταφορά και τη μεταφόρτωση εμπορευμάτων ξηρού φορτίου, όπως σιδηρομεταλλεύματος, άνθρακα και σιτηρών. Η Navios δημιουργήθηκε το 1954 από την US Steel για τη μεταφορά σιδηρομεταλλεύματος στις ΗΠΑ και την Ευρώπη. Από τότε, η Navios έχει διαφοροποιηθεί γεωγραφικά και επέκτεινε το φάσμα των επιχειρηματικών δραστηριοτήτων της, έτσι ώστε να ελέγχει επί του παρόντος 49 πλοία συνολικού ύψους περίπου 5,1 εκατομμυρίων τόνων.

Η Navios είναι εισηγμένη στο Χρηματιστήριο της Νέας Υόρκης ως "NYSE: NM".

Η Navios South American Logistics Inc. - είναι θυγατρική του ομίλου "Navios", διαθέτει ένα λιμάνι / αποθήκη μεταφόρτωσης στην Ουρουγουάη, λιμενική εγκατάσταση στην Παραγουάη και μια καλά οργανωμένη επιχείρηση φορτηγίδων και καμποτάζ για διάφορα προϊόντα.

Η Navios διατηρεί γραφεία στον Πειραιά, την Νέα Υόρκη-ΗΠΑ, στο Μοντεβιδέο-Ουρουγουάη, την Αμβέρσα-Βέλγιο, το Μπουένος Άιρες-Αργεντινή και την Ασουνσιόν-Παραγουάη. Ο Όμιλος Navios περιλαμβάνει εταιρίες Navios Maritime Partners LP, εισηγμένες στο Χρηματιστήριο της Νέας Υόρκης με το σύμβολο «NYSE: NMM» και Navios Maritime Acquisition Corporation, εισηγμένες στο Χρηματιστήριο της Νέας Υόρκης με το σύμβολο «NYSE: NNA». Συνολικά, ο όμιλος Navios ελέγχει 99 πλοία (ιδιόκτητα και μακροπρόθεσμα ναυλωμένα) και περίπου 10,7 εκατομμύρια dwt (70 πλοία ξηρού φορτίου χύδην = 7,4 εκατομμυρίων dwt και 29 πλοία τάνκερ = 3,3 εκατομμυρίων dwt).

Αναφορές

Ναυτιλιακές επιχειρήσεις
Χακίμ (Αιγύπτιος τραγουδιστής)

Ο Αμπντέλ Χακίμ Αμπντέλ Σαμάλ Καμέλ (, γεννήθηκε στις 7 Οκτωβρίου 1962), γνωστός από το μονώνυμο Χακίμ (), είναι Αιγύπτιος λαϊκός τραγουδιστής. Εκτός από τα διάφορα άλμπουμ τα οποία έχει κυκλοφορήσει, στις 11 Δεκεμβρίου 2006 ήταν ο πρώτος άνθρωπος από Αραβικό κράτος ο οποίος τραγούδησε σε συναυλία κατά την απονομή του βραβείου Νόμπελ Ειρήνης.

Βιογραφία 
Ο Χακίμ γεννήθηκε στην Μαγκάγκα, μια μικρή πόλη στο κυβερνείο Ελ Μίνια της Αιγύπτου. Μεγάλωσε με τον ήχο της μουσικής Σα'αμπί, η οποία εκπροσωπεί την εργατική και χαμηλότερη τάξη. Θαύμαζε τον μεγάλο τραγουδιστή του Σα'αμπί Αχμέντ Ανταουίγια. Αναφέρεται ότι ξεκίνησε να τραγουδά στην ηλικία των 8 ετών και εξασκούταν στο μαβαβίλ, τις φωνητικές διεργασίες που ξεκινούν το τραγούδι Σα'αμπί. Σχημάτισε ένα συγκρότημα ενώ ήταν στο λύκειο, αποφοίτησε στο Κάιρο και επέστρεψε στη Μίνια για να συνεχίσει την εργασία του στη μουσική, πριν μετακομίσει στο Κάιρο.

Μουσικά είδη 

 Σααμπί
 Μεσανατολίτικη
 Μπέλι ντανς
 Αλ τζιλ
 Αιγυπτιακή μουσική
 Παγκόσμια μουσική

Δισκογραφία 

 Nazra (1992)
 Nar (1994)
 Efred (1997)
 Hayel (1998)
 Yaho (2000)
 The Lion Roars - Hakim Live In America (2000)
 Talakik (2002)
 Taminy Alek (2004)
 El Youm Dol (2004)
 Kolo Yoross (2005)
 Lela (2006) (με τον Τζέιμς Μπράουν και τον Στίβι Γουόντερ)
 "Tigy Tigy" (με τον Ντον Ομάρ) (2007)
 Ya Mazago (2011)
 Ala Wadaak (2017)

Εξωτερικοί σύνδεσμοι 

 Ο βασιλιάς της αιγυπτιακής μουσικής Σααμπί

Παραπομπές 

Αιγύπτιοι τραγουδιστές
Ιωήλ (προφήτης)

Ο Ιωήλ είναι ένας από τους 12 μικρούς (ελάσσονες) προφήτες της Παλαιάς Διαθήκης, ήταν γιος του Βαθουήλ και θεωρείται άγιος από την Ορθόδοξη και Ρωμαιοκαθολική Εκκλησία, επειδή κατά τα λεγόμενα της Βίβλου προείδε την εμφάνιση του Αγίου Πνεύματος την ημέρα της Πεντηκοστής, γι’ αυτό καλείται επίσης "Προφήτης της Πεντηκοστής". Οι περισσότεροι ερευνητές συγκλίνουν στην άποψη ότι έζησε μετά τη Βαβυλώνιο Αιχμαλωσία, μεταξύ 500 και 400 π.Χ. κι έδρασε στην Ιουδαία όπου και γεννήθηκε με επίκεντρο την Ιερουσαλήμ. Είναι συγγραφέας του ομώνυμου βιβλίου της Παλαιάς Διαθήκης, γνωστό από την περιγραφή της τρομερής επιδρομής των ακρίδων στην Ιουδαία, που θεωρήθηκε ως προμήνυμα της ημέρας της κρίσης του Γιαχβέ. 

Κατά πολλών χρόνων παράδοση το σώμα του τάφηκε στην πόλη Gush Halav της Γαλιλαίας (σημερινή Jish, 60 χλμ βορειοανατολικά της Ναζαρέτ).

Η μνήμη του τιμάται κάθε χρόνο στις 19 Οκτωβρίου.

Όνομα 
Το όνομά του ( - Yōʾēl - Γιοέλ) προέρχεται απο το όνομα του Θεού της Βίβλου (ΓΧΒΧ) και την Σημιτική λέξη "ελ" που σημαίνει Θεός. Μεταφράστηκε λοιπόν "Γιαχβέ ως Θεός" δηλαδή αυτός που έχει ως Θεό τον Γιαχβέ.

Πηγές 

Προφήτες της Εβραϊκής Βίβλου
Προφήτες της Καθολικής και της Ορθόδοξης Εκκλησίας
Προφήτες του Χριστιανισμού
Προφήτες του Ιουδαϊσμού
Προφήτες του Ισλάμ
Άγιοι της Ορθόδοξης Εκκλησίας
Χριστιανοί άγιοι από την Παλαιά Διαθήκη
Πηνελόπη Πιτσούλη

Η Πηνελόπη Πιτσούλη (Θεσσαλονίκη, 3 Οκτωβρίου 1947) είναι Ελληνίδα ηθοποιός

Βιογραφικό 
Γεννήθηκε στη Θεσσαλονίκη όπου και μεγάλωσε. Τελειώνοντας το σχολείο πέρασε στη Φιλοσοφική Σχολή όμως τελικά ξαναέδωσε πανελλήνιες και πέρασε Τμήμα Νηπιαγωγών στα Ιωάννινα. Τελικά σε ηλικία 19 ετών, αποφάσισε να γίνει ηθοποιός. Έτσι ξεκίνησε τις σπουδές της στη Δραματική σχολή της Μαίρης Βογιατζή-Τράγκα από όπου αποφοίτησε κάποια χρόνια μετά.

Ξεκίνησε την καριέρα της ως ηθοποιός στις αρχές της δεκαετίας του 1980. Έχει κάνει δουλειές τόσο σε τηλεόραση, όσο και σε θέατρο και κινηματογράφο. Κάποιες από τις πολύ δημοφιλείς συμμετοχές της στην τηλεόραση ήταν στις σειρές Οι Στάβλοι της Εριέτας Ζαΐμη, Πολυθρόνα για τρεις, Επτά Θανάσιμες Πεθερές και Με τα παντελόνια κάτω. Στον κινηματογράφο οι ερμηνείες της που ξεχωρίζουν ήταν στις ταινίες Safe Sex και Αυστηρώς κατάλληλο, Κρατάς Μυστικό. Την σεζόν παίζει στις σειρές Χαιρέτα μου τον Πλάτανο και Συμπέθεροι από τα Τίρανα. θα συμμετέχει κι στη σειρά Μαίρη,Μαίρη,Μαίρη των Ρέππα και Παπαθανασίου.

Προσωπική Ζωή 
Είναι παντρεμένη με τον συγγραφέα και σεναριογράφο Γιώργο Χασάπογλου με τον οποίο απέκτησαν έναν γιο,τον Άγγελο.

Φιλμογραφία

Τηλεόραση

Κινηματογράφος

Βιντεοταινίες

Πηγές
retro

Ελληνίδες ηθοποιοί κινηματογράφου
Ελληνίδες ηθοποιοί τηλεόρασης
Ελληνίδες ηθοποιοί θεάτρου
Ο Εραστής της Λαίδης Τσάτερλι (ταινία)

Ο Εραστής της Λαίδης Τσάτερλι (αγγλικά: Lady Chatterley's Lover), είναι μια ερωτική ταινία Βρετανο-Γαλλικής παραγωγής του 1981, σε σκηνοθεσία Τζαστ Τζέικιν και πρωταγωνιστούν η Σίλβια Κριστέλ και ο Νικόλας Κλέι. Η ταινία είναι βασισμένη στη ομώνυμη νουβέλα του Ντ. Χ. Λώρενς.

Πλοκή 
Το 1917, η Κοστάνς Ριντ, μια κοπέλα ηλικίας είκοσι δύο ετών, κόρη του τότε γνωστού καλλιτέχνη της Βασιλικής Ακαδημίας Σερ Μάλκολμ Ριντ, παντρεύτηκε τον Βαρώνο Κλίφορντ Τσάτερλι. Η ευτυχία του γάμου τους όμως ήταν σύντομη, καθώς έξι μήνες αργότερα, ο νεαρός Κλίφορντ, εξαιτίας ενός τραυματισμού που του συνέβει κατά τον Ά Παγκόσμιο Πόλεμο, είχε σαν αποτέλεσμα να μείνει ημι-παράλυτος και να καθηλωθεί σε μια αναπηρική καρέκλα.

Το 1920, ο Κλίφορντ με την Κοστάνς θα πάνε να ζήσουν στο οικογενειακό τους κτήμα Τσατερλέι. Παρά την ανικανότητα του συζύγου της, η Κόνι (όπως ήταν το χαιδευτικό της) τον αγαπά και είναι έτοιμη να τον φροντίσει και να παραμείνει πιστή σε αυτόν, αλλά ο Κλίφορντ, καταλαβαίνοντας ότι για μια νεαρή γυναίκα η ζωή χωρίς σεξ μπορεί να είναι δύσκολη, ευγενικά της επιτρέπει να έχει έναν εραστή, αν βρεθεί ο κατάλληλος υποψήφιος.

Διανομή Ρόλων 
 Σίλβια Κριστέλ ως λαίδη Κοστάνς Τσάτερλι
 Νικολας Κλέι ως Όλιβερ Μέλορς
 Σων Μπράιαντ ως Σερ Κλίφορντ Τσάτερλι
 Ανν Μίτσελ ως Άιβι Μπόλτον
 Ελίζαμπεθ Σπριγκς ως λαίδη Έβα
 Πήτερ Μπένετ ως ο μπάτλερ
 Άντονι Χεντ ως Άντον
 Μπέσι Λοβ ως Φλώρα
 Τζον Τίναν ως Ρόμπερτς
 Ράιαν Μίτσελ ως ζιγκολό

Παραπομπές

Εξωτερικοί σύνδεσμοι 
  

Βρετανικές ταινίες
Αγγλόφωνες ταινίες
Ταινίες του 1981
Βρετανικές ερωτικές ταινίες
Ταινίες βασισμένες σε βρετανικά μυθιστορήματα
Σίλβια Κριστέλ

Η Σίλβια Κριστέλ (αγγλικά: Sylvia Maria Kristel), (Ουτρέχτη 28 Σεπτεμβρίου 1952 - Χάγη 17 Οκτωβρίου 2012), ήταν Ολλανδέζα μοντέλο, ηθοποιός και συγγραφέας.

Καριέρα 
Η Σίλβια Κριστέλ ξεκίνησε την καριέρα της ως μοντέλο. Το 1973 σε ηλικία 21 ετών, κέρδισε τον τίτλο "Miss European Television", την ίδια χρονιά που πρωταγωνίστησε στην ολλανδική ταινία «Naked Behind the Fence». Λίγο αργότερα, ο Γάλλος σκηνοθέτης Τζαστ Ζακ της πρόσφερε ένα ρόλο στην πρώτη ταινία του, Emmanuelle (1974), η οποία σημειώσε τεράστια εμπορική επιτυχία με την Κριστέλ να πρωταγωνιστεί και στις επόμενες ταινίες της κινηματογραφικής σειράς.

Το 1979, βρέθηκε στο Χόλυγουντ όπου πήρε μέρος σε δύο ταινίες : "Αεροδρόμιο 79 "και "Γυμνή βόμβα". Μεταξύ άλλων γνωστών κινηματογραφικών έργων της ηθοποιού είναι οι ταινίες " Ο Εραστής της Λαίδης Τσάτερλι" (1981), "Ιδιωτικά Μαθήματα" (1981) και "Μάτα Χάρι" (1985).

Προσωπική ζωή 
Τον Σεπτέμβριο του 2006, κυκλοφόρησε στη Γαλλία η αυτοβιογραφία της Κριστέλ με τίτλο "Undressing Emmanuelle: A Memoir" (Γυμνή Εμμανουέλα: Αναμνήσεις), στην οποία περιγράφει μια ταραχώδη προσωπική ζωή που μαστιζόταν από τον εθισμό της στα ναρκωτικά και το αλκόολ και την αναζήτηση ενός πατέρα, κάτι που είχε ως αποτέλεσμα να έχει μερικές καταστρεπτικές σχέσεις με μεγαλύτερους άντρες ηλικιακά.

Ασθένεια και θάνατος 
Η Σίλβια Κριστέλ ήταν από την ηλικία των 11 ετών, μανιώδης καπνίστρια με αποτέλεσμα να αρρωστήσει από καρκίνο του λάρυγγα. 

Μετά από μια άλλη χημειοθεραπεία, στις 26 Ιουνίου 2012, η ​​ηθοποιός υπέστη εγκεφαλικό επεισόδιο.

Πέθανε κατά την διάρκεια της νύχτας ενώ κοιμόταν μεταξύ 17 και 18 Οκτωβρίου 2012 στο σπίτι της στη Χάγη σε ηλικία 60 ετών.

Ενδεικτική Φιλμογραφία

Παραπομπές

Εξωτερικοί σύνδεσμοι 
 Η  

 
Αυτοβιογράφοι
Ολλανδές ηθοποιοί κινηματογράφου
Ολλανδές ηθοποιοί τηλεόρασης
Νγκουγιέν Σουάν Φουκ

Ο Νγκουγέν Σουάν Φουκ  (Nguyễn Xuân Phúc, 1954-) είναι πολιτικός από το Βιετνάμ, Πρόεδρος του Βιετνάμ από τις 5 Απριλίου 2021 και πρωθυπουργός της ασιατικής χώρας από τις 7 Απριλίου 2016 ως τις 5 Απριλίου 2021, έχοντας υπηρετήσει νωρίτερα ως αντιπρόεδρος της κυβέρνησης από το 2011 έως το 2016. Είναι μέλος του Κομουνιστικού Κόμματος από τις 12 Νοεμβρίου 1983. Είναι ο 3ος στην ιεραρχία στο 12ο Πολιτμπιρό του Κομουνιστικού Κόμματος.

Βιογραφία

Πρώτα χρόνια και εκπαίδευση 
Γεννήθηκε στην κοινότητα Κουέ Φου της επαρχίας Κουέ Σον στις 20 Ιουλίου 1954. Η μητέρα και τα αδέρφια του εργάζονταν κρυφά για τους Βιετκόνγκ. Η αδερφή του σκοτώθηκε από τον αμερικανικό στρατό και τα κυβερνητικά στρατεύματα του Νότιου Βιετνάμ έπειτα από μάχη το 1965. Η μητέρα του σκοτώθηκε κι αυτή το 1966. Ο Φουκ μεταφέρθηκε κρυφά από συντρόφους των γονιών του προς τον Νότο (Νότιο Βιετνάμ) το 1967. Ο Φουκ σπούδασε οικονομική διοίκηση στο Εθνικό Οικονομικό Πανεπιστήμιο του Ανόι  από το 1973 έως το 1978 και στη συνέχεια στην Ακαδημία Εθνικής Διοίκησης του Βιετνάμ. Εργάστηκε στην Οικονομική Επιτροπή της Κουάνγκ Ναμ-Ντα Νανγκ από το 1978 έως το 1979 και έφτασε στα ανώτερα κλιμάκια της ιεραρχίας, καθώς έγινε αντιπρόεδρος της Κουάνγκ Ναμ - Ντα Νανγκ.

Πολιτική σταδιοδρομία

Πρώιμη πολιτική σταδιοδρομία 
Το 1983 έγινε μέλος του Κομουνιστικού Κόμματος.

Πρωθυπουργία 
Στις 2 Αυγούστου 2011 ανέλαβε αντιπρόεδρος της κυβέρνησης (αναπληρωτής πρωθυπουργός). Ο Φουκ εξελέγη κατ' επανάληψη βουλευτής και υπηρέτησε στην 11η, 12η, 13η και στην 14η περίοδο της Εθνοσυνέλευσης. Στις 7 Απριλίου 2016 εξελέγη από την Εθνοσυνέλευση ως διάδοχος του πρωθυπουργού Νγκουγιέν Ταν Ντουνγκ κατά την 11η σύνοδο της 13ης Εθνοσυνέλευσης.

Πρόεδρος 
Στις 31 Ιανουαρίου 2021 ο Νγκουγιέν Σουάν Φουκ επανεξελέγη από την 13tη Κεντρική Επιτροπή του κόμματος.

Στις 5 Απριλίου 2021 εξελέγη ως ο 10ος Κρατικός Πρόεδρος του Βιετνάμ σε σύνοδο της Εθνοσυνέλευσης και διαδέχθηκε τον παραιτηθέντα Νγκουγιέν Φου Τρονγκ. Έγινε ο πρώτος πρωθυπουργός που εξελέγη πρόεδρος μετά τον Χο Τσι Μινχ το 1945.

Παραπομπές

Φουκ Σουαν Νγκουγιεν
Φουκ Σουαν Νγκουγ
Φουκ Σουαν Νγκουγ
Τσαν Ντάι Κουάνγκ

Ο Τσαν Ντάι Κουάνγκ (Trần Đại Quang, 12 Οκτωβρίου 1956 – 21 Σεπτεμβρίου 2018) ήταν Βιετναμέζος πολιτικός, ο οποίος υπηρέτησε ως ο 8ος Πρόεδρος του Βιετνάμ, από τις 2 Απριλίου 2016 έως τον θάνατό του, το 2018. Εξελέγη στη θέση από την Εθνοσυνέλευση του Βιετνάμ, και χρίστηκε από τον προκάτοχό του, Τρουόνγκ Ταν Σανγκ, ο οποίος αποχώρησε από το αξίωμα. Νωρίτερα υπηρέτησε ως υπουργός Δημόσιας Ασφαλείας από το 2011 έως το 2016, αντιπρόεδρος της Επιτροπής για την Πρόληψη του HIV / AIDS από το 2011 έως το 2014 και πρόεδρος της Επιτροπής του Ερυθρού Σταυρού από το 2017 έως το 2018 . Ήταν μέλος του 12ου Πολιτμπιρό του Κομουνιστικού Κόμματος του Βιετνάμ και 2ος στην εκεί ιεραρχία, μετά τον γενικό γραμματέα Νγκουγέν Φου Τρονγκ.

Πρόεδρος 
Έγινε επίσημα μέλος του Κομμουνιστικού Κόμματος στις 26 Ιουλίου 1981. 

Τον Ιανουάριο του 2016, κατά το 12ο συνέδριο του Κομουνιστικού Κόμματος, χρίστηκε πρόεδρος της Σοσιαλιστικής Δημοκρατίας του Βιετνάμ και ο διορισμός του εγκρίθηκε από την Εθνοσυνέλευση στις 2 Απριλίου 2016.

Θάνατος 
Απεβίωσε εν ενεργεία σε ηλικία 61 ετών στις 21 Σεπτεμβρίου 2018 από ασθένεια που οφείλεται σε ιό, στο στρατιωτικό νοσοκομείο του Ανόι. Τον διαδέχθηκε υπηρεσιακά η αντιπρόεδρος, Ντανγκ Θι Νγκοκ Θινχ.

Οικογένεια 
Ήταν παντρεμένος με την Μαντάμ Νγκουγέν Θι Χιεν (Nguyễn Thị Hiền )

Εκδόσεις
 "Cyberspace - Future and Action", 2015
 The people have the strength to protect the National Security, 2015

Παραπομπές 

Πρόεδροι του Βιετνάμ
Λιθοποίηση

Η λιθοποίηση είναι η διαδικασία στην οποία τα ιζήματα συμπαγοποιούνται με τη βοήθεια της πίεσης, αποβάλλουν τα παγιδευμένα σε αυτά υγρά και σταδιακά μετατρέπονται σε πετρώματα. Ουσιαστικά, η λιθοποίηση είναι η καταστροφή του πορώδους μέσω συμπαγοποίησης και τσιμεντοποίησης και προηγείται της διαδικασίας της διαγένεσης. 

Πετρολογία
Ιζηματογενή πετρώματα
Γεωλογικές διεργασίες